Madame de Pompadour

Jeanne-Antoinette Poisson, Marquise de Pompadour, Duchesse Menars (29 Disember 1721 - 15 April 1764) adalah gundik simpanan Raja Louis XV.

Keberadaan beliau yang turut bertindak sebagai pembantu peribadi Raja Louis XV memberi pengaruh kepada dasar-dasar baginda raja memerintah negara Perancis. Beliau juga merupakan tokoh yang bertanggungjawab menaung dan mendana karya-karya seni yang dihasilkan saat Perancis mengalami Zaman Pencerahan, baik dari segi yang tampak halus mahupun pencetusan pemikiran baharu seperti falsafah.

Biografi

Awal hidup 
Jeanne-Antoinette Poisson dilahirkan pada 30 Disember 1721 di Paris kepada François Poisson, pembantu duc Orléans dan Louise-Madeleine de La Motte. Beliau dibaptiskan di gereja Saint-Eustache . di mana beliau dinamakan sempena bapa baptisnya Jean Pâris de Monmartel dan anak bongsu Jean, Antoinette Justine Pâris yang juga ibu baptisnya. Jeanne-Antoinette turut mempunyai beberapa adik: Françoise Louise Poisson (lahir 15 Mei 1724) dan Abel-François (lahir 18 Februari 1727).

Pergundikan dan penglibatan dalam kerajaan 
Puan Pompadour diangkat darjatnya sebagai seorang pembesar (duchesse) pada 12 Oktober 1752, beliau kemudiannya diangkat lagi ke kedudukan dame du palais (setaraf dang perwara) pada 7 Februari 1756 iaitu pangkat tertinggi wanita seisi istana.  Dalam kedudukan ini beliau bertindak mengawasi pelantikan dan pelucutan ke atas sebarang pembesar yang berkhidmat dalam kerajaan laksana seorang perdana menteri - beliau turut terlibat campur tangan dalam urusan ehwal dalam dan luar negara. Beliau pernah terlibat atas gesaan pihak Austria untuk campur tangan dalam rundingan-rundingan persetujuan pertahanan antarabangsa yang mendorong kepada penggubalan Perjanjian Versailles.

Tidak seperti dayang gundik lain sebelumnya yang berkhidmat untuk kerabat diraja Perancis, sikap dan cara perilaku Jeanne-Antoinette sangat menawan hati baginda raja sehingga beliau menjadi sangat berhubungan rapat dengan baginda seakan sahabat taulan, di mana baginda barangkali hanya akan mengadu nasib kepada Jeanne yang dianggap seorang yang boleh dipercayai.

Senja hidup 
Keletihan hasil kesibukan beliau terlibat dalam urusan kerajaan sangat memakan dalam tahap kesihatan beliau. Keadaan ini semakin memarah apabila beliau mula menghidap penyakit tuberkulosis yang lagi diburukkan dengan persekitaran istana Versailles didiaminya yang berudara sejuk dan lembap. Jeanne-Antoinette meninggal dunia akibat kesesakan paru-paru pada 15 April 1764 ketika berusia 42 tahun di Versailles - ada undang-undang yang menyatakan para gundik lazimnya diharamkan berada dalam persemayaman diraja saat bertemu ajal mereka, namun kedudukan Jeanne yang sangat disayangi Raja Louis menjadikan beliau dikecualikan daripada peraturan ini.

Mayat beliau dibawa ke tempat khas dalam Hôtel des Réservoirs di mana mayat beliau dimakamkan seketika selama dua hari dan dua malam di dalam biliknya. Suatu majlis pengebumian pertama diadakan pada petang hari Selasa 17 April 1764 di gereja Notre-Dame de Versailles di mana kematiannya didaftarkan di sana.

Sumbangan dalam negara

Rujukan

Pautan luar